sagorsarker/bangla-wikipedia huggingface dataset:
২০১৫–১৬ বাংলাদেশ চ্যাম্পিয়নশিপ লিগ

২০১৫–১৬ বাংলাদেশ চ্যাম্পিয়নশিপ লিগ (পৃষ্টপোষকতা জনিত কারণে মিনিস্টার ফ্রিজ বাংলাদেশ চ্যাম্পিয়নশিপ লিগ নামেও পরিচিত) বাংলাদেশের পেশাদার ফুটবল লিগের দ্বিতীয় সর্বোচ্চ আসর বাংলাদেশ চ্যাম্পিয়নশিপ লিগ(বিসিএল)-এর চতুর্থ মৌসুম। জটিলতার কারণে এই মৌসুম শুরু হয় ২৬ নভেম্বর, ২০১৫ তারিখে মোট আটটি দল এই মৌসুমে অংশ গ্রহণ করে। দলগুলি হচ্ছে- উত্তর বারিধারা স্পোর্টিং ক্লাব, অগ্রণী ব্যাংক লিমিটেড স্পোর্টস ক্লাব, আরামবাগ ক্রীড়া সংঘ, ভিক্টোরিয়া স্পোর্টিং ক্লাব, ওয়ারী ক্লাব, ফকিরেরপুল ইয়ংমেন্স ক্লাব, টি এন্ড টি ক্লাব, ও বাংলাদেশ পুলিশ এসি। মৌসুমের সকল খেলা তথা ৫৬টি ম্যাচ ঢাকা মহানগরীর দুটি ভেন্যুতে অনুষ্ঠিত হয়। উত্তর বারিধারা স্পোর্টিং ক্লাব এই মৌসুমের শিরোপা জয় করে অন্যদিকে ওয়ারী ক্লাব ঢাকা সিনিয়র ডিভিশন লিগে অবনমিত হয়।
মিনিস্টার ফ্রিজ ও প্রিমিয়ার ব্যাংক লিমিটেড এই মৌসুমের মুখ্য পৃষ্টপোষক হিসেবে অর্থায়ন করে। এছাড়াও প্রগতি ইন্স্যুরেন্স লিমিটেড, ইস্টার্ন ব্যাংক লিমিটেড, নভোএয়ার ও ট্রেজার সিকিউরিটিস লিমিটেড এই মৌসুমের সহযোগী পৃষ্টপোষণা করে। বাংলাদেশ ফুটবল ফেডারেশন অংশগ্রহণ বাবদ প্রতিটি দলকে ৫ লাখ টাকা দেয়।পুরস্কার হিসেবে শিরোপা জয়ী ও রানার্স-আপ দলের জন্য ৫ লাখ ও ২ লাখ নগদ অর্থ প্রদান এবং মৌসুমের ১ম ও ২য় স্থান অর্জনকারী দলকে সরাসরি ২০১৬ সালের প্রিমিয়ার লিগে উত্তরণ এবং সর্বনিম্ন পয়েন্ট প্রাপ্ত দল ঢাকা সিনিয়র ডিভিশন লিগে অবনমনের নিয়ম করা হয়।
এই মৌসুমে প্রাথমিকভাবে ১০ দলের অংশগ্রহণ নিশ্চিত হলেও ৮টি দল অংশগ্রহণ করে। ৮টি দলের মধ্যে ৬টি দল পূর্ব মৌসুমের অংশগ্রহণকারী দল। উত্তর বারিধারা ২০১৩-১৪ প্রিমিয়ার লিগের অবনমিত দল হিসেবে এই মৌসুমে যোগ দেয়। নতুন দল হিসেবে বাংলাদেশ পুলিশ অ্যাথলেটিক ক্লাবের পেশাদার ফুটবল প্রতিযোগীতায় অভিষেক ঘটে। যাত্রাবাড়ী ও বাসাবো তরুণ সংঘ লিগ থেকে নাম প্রত্যাহার করে। 
এই মৌসুমের উদ্বোধনীসহ কিছু খেলা ঢাকার বঙ্গবন্ধু জাতীয় স্টেডিয়াম ও বেশীরভাগ ম্যাচ বীর শ্রেষ্ঠ শহীদ সিপাহী মোস্তফা কামাল স্টেডিয়ামে অনুষ্ঠিত হয়েছে।
১৪ ম্যাচে ২৭ পয়েন্ট নিয়ে শিরোপা জিতে উত্তর বারিধারা ক্লাব। আরামবাগ ক্রীড়া সংঘ রানার্স আপ হয়। পয়েন্ট তালিকায় তলানীতে থাকায় ওয়ারী ক্লাব ঢাকা সিনিয়র ডিভিশন লিগে অবনমিত হয়।
জিন্নাত হোসেন

জিন্নাত হোসেন হলেন একজন বাংলাদেশী চিত্রসম্পাদক। তিনি দুইবার বাংলাদেশ জাতীয় চলচ্চিত্র পুরস্কার শ্রেষ্ঠ চিত্রসম্পাদক হিসেবে "সত্য মিথ্যা" (১৯৯০) এবং "কমান্ডার" (১৯৯৪) সালের চলচ্চিত্রের জন্য জাতীয় পুরস্কার জিতে নেন।
জাতীয় চলচ্চিত্র পুরস্কার
লামাকাজী ইউনিয়ন

লামাকাজী ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।
জেলা শহর হতে ১৭ কি.মি ও উপজেলা হতে ১৩ কি.মি দূরে লামাকাজি ইউনিয়ন পরিষদ অবস্থিত। সীমানা: পূর্বে মোঘলগাও ইউনিয়ন, পশ্চিমে  ছৈলা আফজলাবাদ ইউনিয়ন উত্তরে মোঘলগাও ইউনিয়ন, দক্ষিণে খাজাঞ্চি ইউনিয়ন।
মোট আয়তন: ১০ কি.মি.। মোট জনসংখ্যা: ৩২৩৬১জন পুরুষ: ১৫৯৬৮জন, মহিলা: ১৬৩৯৩জন। (২০১১ আদমশুমারী অনুযায়ী।
৩৫.৮১ %
বর্তমান চেয়ারম্যান- "কবির হোসেন (ধলা মিয়া)"
আলমগীর ফরিদ

<nowiki> </nowiki>আলমগীর মোহাম্মদ মাহফুজুল্লাহ ফরিদ বাংলাদেশ জাতীয়তাবাদী দলের রাজনীতিবিদ এবং কক্সবাজার -২ এর (মহেশখালী, কুতুবদিয়া) প্রাক্তন সংসদ সদস্য ছিলেন। এ আসন থেকে বিএনপির হয়ে দুইবারের এমপি ও কেন্দ্রীয় নির্বাহী কমিটির সদস্য ছিলেন।
আলমগীর ফরিদ ১৯৯৬ সালে কক্সবাজার-২ থেকে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হন। ২০০১ সালে তিনি কক্সবাজার -২ থেকে পুনরায় নির্বাচিত হন। তিনি সংসদে পাবলিক আন্ডারটেকিং কমিটিতে কাজ করেছেন। সোনাদিয়ার আইল্যান্ডের রাজধানী ম্যানগ্রোভ জঙ্গলে হাজার হাজার গাছ কাটাতে তার মেয়াদের সময় তিনি শ্রমিকদের নিয়োগ দেন। 
আলমগীর ফরিদের ছোট ভাই শহীদুল্লাহ ৬ নং বড়মহেশখালী ইউনিয়ন পরিষদের চেয়ারম্যান। ২ সেপ্টেম্বর ২০০৬ তারিখে চট্টগ্রাম উপকূলীয় বন বিভাগে শহীদুল্লাহর নাম বনভূমি দখলকারী ব্যক্তিদের তালিকায় প্রকাশিত হয়। 
২০০৩ সালের ১৩ মে, দুর্নীতির অভিযোগে র‌্যাপিড অ্যাকশন ব্যাটালিয়ন তাকে গ্রেফতার করে। ৫ টি জালিয়াতির মামলায় অভিযুক্ত হিসেবে ১৫ এপ্রিল ২০০৭ তারিখে মহেশখালী থানা পুলিশ তাকে গ্রেপ্তার করে। ২৯ এপ্রিল ২০০৮ এ দুর্নীতি দমন কমিশন আলমগীর ও তার স্ত্রীর বিরুদ্ধে দুর্নীতির অভিযোগ দায়ের করে।
জমিদার যোগেশ চন্দ্র রায় বাহাদুর বাড়ি

পরৈকোড়া জমিদার বাড়ি বাংলাদেশ এর চট্টগ্রাম জেলার আনোয়ারা উপজেলার পরৈকোড়া গ্রামে অবস্থিত এক ঐতিহাসিক জমিদার বাড়ি। যা অনেকের কাছে <nowiki>"</nowiki>"যোগেশ চন্দ্র রায়ের জমিদার বাড়ি" <nowiki>"</nowiki> নামে ও পরিচিত। 
জমিদার শান্তিরাম কানুনগো ১৬০০ শতকের দিকে এই জমিদার বংশের গোড়াপত্তন করেন। পরবর্তীতে তার পুত্র দেওয়ান বৈদ্যনাথ এই জমিদারী পরিচালনা করেন। তিনি তার জমিদারীর আমলে তার নামানুসারে চট্টগ্রাম শহরে "দেওয়ান বাজার" নামে একটি হাট প্রতিষ্ঠা করেন। দেওয়ান বৈধ্যনাথের পরে জমিদারী পরিচালনা করেন তার পুত্র হরচন্দ্র রায়। তিনি ছিলেন নিঃসন্তান। তাই তিনি দত্তক নেন গিরিশ চন্দ্রকে। এরপর তিনিই এই জমিদারী পরিচালনা করতে থাকেন। কিন্তু গিরিশ চন্দ্র রায় মাত্র ২৭ বৎসর বয়সে মৃত্যুবরণ করলে তার স্ত্রী নয়নতারা যোগেশ চন্দ্রকে দত্তক নেন।
পরবর্তীতে তার মৃত্যু হলে এই পুরো জমিদারীর হাল ধরেন যোগেশ চন্দ্র রায়। এরপর তিনি দক্ষতার সাথে এই জমিদারী পরিচালনা করতে থাকেন। তিনি ছিলেন একজন শিক্ষানুরাগী ও প্রজাহিতোষী জমিদার। তিনি পরৈকোড়া এলাকার একটা মধ্য ইংরেজি স্কুলকে তার পালক মায়ের নামে "নয়নতারা উচ্চ বিদ্যালয়" নামকরণ করে উচ্চ বিদ্যালয়ে উন্নীত করেন। তিনি প্রজাদের সুবিধার জন্য অনেক রাস্তাঘাট, ব্রীজ-কালভার্ট ও পুকুর-দিঘী খনন করেন। এছাড়াও তিনি প্রজাদের চিঠি আদান-প্রদানের জন্য তার জমিদারী এলাকায় একটি পোস্ট অফিস এবং চিকিৎসার জন্য একটি হাসপাতাল প্রতিষ্ঠা করেন। তাই তিনি প্রজাদের কাছে একজন সু-পরিচিত জমিদার ছিলেন। তাই এখনো এই জমিদার বাড়িকে তার নামেই অনেকে চেনেন। তিনি ব্রিটিশ সরকারের কাছ থেকে "রায় বাহাদুর" উপাধি লাভ করেন। তারপরে তার ৩ পুত্র এই জমিদারী পরিচালনা করেন। তারা হলেন পূর্ণেন্দু, সুখেন্দু ও অমলেন্দু বিকাশ রায়।
পাগলা জামে মসজিদ

পাগলা জামে মসজিদ যা রায়পুর বড় মসজিদ () নামেও পরিচিত; হলো বাংলাদেশের সুনামগঞ্জ জেলার দক্ষিণ সুনামগঞ্জ উপজেলার পশ্চিম পাগলা ইউনিয়নের রায়পুর গ্রামে অবস্থিত একটি মসজিদ। এটি মহাশিং নদীর তীরে অবস্থিত। এটি ইয়াসিন মির্জা নামক একটি স্থানীয় ব্যবসায়ী কর্তৃক নির্মিত হয়েছিল।
উপমহাদেশ ভবন ভ্রমণ করার সময় এর বিভিন্ন ভবন দেখার পর, বিশেষ করে কলকাতার, ইয়াসিন মির্জা নামক একটি স্থানীয় ব্যবসায়ী তার স্থানীয় গ্রাম রায়পুরে একটি মসজিদ নির্মাণ করার সিদ্ধান্ত নেন। এর জন্য ১৯২৪ সালে ভূমি খননের কাজ শুরু হয় এবং ১৯৩১ সালে নির্মাণকাজ শুরু হয়। এটি সম্পন্ন হতে ১০ বছর লেগেছিল। ইয়াসিন মির্জা ব্রিটিশ রাজের শহর কলকাতা ও দিল্লির থেকে স্থপতি ও নির্মাতা আনিয়েছিলেন। প্রধান স্থপতি ছিলেন মুমিন আস্তাগার, যিনি তাজমহলের স্থপতিদের একজনের বংশধর ছিলেন। এই সময়কালে মুমিন ঢাকাতে বসবাস করতেন।
এটি একটি দুই তলা ভবন। ভবনের সামনে একটি বড় ঈদগাহ আছে। উত্তর দিকে একটি ফটক আছে। ভবনে তিনটি গম্বুজ আছে। মসজিদটির আয়তন হল দৈর্ঘ্যে ১৫০ মিটার ও প্রস্থে ১০০ মিটার। নামাজের জন্য নির্ধারিত স্থান দ্বিতীয় তলায়। সেখানকার মেঝে ও তার আশপাশের কারুকাজ রয়েছে। মেঝেতে শ্বেতপাথর ও তার চারপাশে কালোপাথর লাগানো।
অনম বিশ্বাস

অনম বিশ্বাস হলেন একজন বাংলাদেশী চিত্রনাট্যকার, সুরকার এবং কাহিনীকার। ২০১৬ সালে তিনি আয়নাবাজি চলচ্চিত্রের জন্য তিনি শ্রেষ্ঠ চিত্রনাট্যকার হিসেবে বাংলাদেশ জাতীয় চলচ্চিত্র পুরস্কার লাভ করেন।
এ জে মিন্টু

এ জে মিন্টু (জন্ম: আব্দুল জলিল মিন্টু) হলেন একজন বাংলাদেশী চলচ্চিত্র পরিচালক, প্রযোজক ও চিত্রনাট্যকার। তিনি ৪ বার শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করেন।
মিন্টু পাবনার জেসিআই মাধ্যমিক বিদ্যালয় থেকে পড়াশোনা করেন।
বামৈ ইউনিয়ন

বামৈ ইউনিয়ন লাখাই উপজেলার একটি ইউনিয়ন। বর্তমান উপজেলার কেন্দ্রস্থল এবং বিস্তীর্ণ ফসলের মাঠ ও শহুরে জীবনের সংমিশ্রণ এই ইউনিয়নটি। লাখাই উপজেলার বর্তমান উপজেলা কার্যালয়টিও এই ইউনিয়নেই অবস্থিত। ইউনিয়নের বর্তমান চেয়ারম্যান হচ্ছেন হাজী আজাদ হোসেন ফুরুক 
এ ইউনিয়নে উপজেলা পরিষদ ছাড়াও লাখাই থানা, হাসপাতাল, ডিজিটাল টেলিফোন এক্সচেঞ্জ, পোষ্ট অফিস, সোনালী ব্যাংক, কৃষি ব্যাংক, ব্র্যাক সহ বিভিন্ন এনজিও অফিস, একটি কলেজ এবং অন্যান্য ব্যবসা প্রতিষ্ঠান আছে। কৃষি, মৎস্য ছাড়া ও এ অঞ্চলের অনেক মানুষ ঢাকা ও দেশের অন্যান্য অঞ্চলে হোটেল ব্যবসা সহ বিভিন্ন চাকুরীতে কর্মরত আছেন। এই ইউনিয়নের মাঝে অনেক রকম প্রতিষ্ঠান এখন গড়ে ওঠছে। এরই মাঝে আছে এনজিও ৫টি এবং জলমহাল আছে-৫টি,পুলিশ স্টেশন ১টি, চিকিৎসা কেন্দ্র ৩টি, তাছাড়া-
বামৈ ইউনিয়ন হবিগঞ্জ জেলার লাখাই উপজেলার মধ্য স্থানে অবস্থিত একটি ইউনিয়ন। এই ইউনিয়নের উত্তরে বুল্লা ইউনিয়ন, দক্ষিনে মোড়াকরি ও মুড়িয়াউক ইউনিয়ন, পূর্বে মুড়িয়াউক ও বুল্লা ইউনিয়ন এবং পশ্চিমে লাখাই ইউনিয়ন অবস্থিত। লাখাই উপজেলা শহর থেকে বামৈ ইউনিয়নের দূরত্ব প্রায় ৫.৫ কিলোমিটার। এ ইউনিয়নটির আয়তন প্রায় ৭,১১৩ একর।
এই ইউনিয়নের অফিসটি বামই মৌজার ৬০নং জে,এলস্থিত ৩০০৪নং খতিয়ানের ৬০৯৪নং দাগের ০.১৭ একর জমির উপর লাখাই-বামৈ রাস্তার উত্তর পার্শ্বে নিজস্ব ভূমিতে অবস্থিত। এ ইউনিয়ন পরিষদে ১জন নির্বাচিত চেয়ারম্যান, ০৩ জন সদস্য(সংরক্ষিত আসন), ০৯ জন (পুরুষ) সদস্য এবং ০১ জন সেক্রেটারী দায়িত্ব পালন করে আসছেন। তিনটি গ্রাম নিয়ে এ ইউনিয়নটির প্রসাশনিক এলাকা বিস্তৃত। গ্রামগুলো হচ্ছে বামৈ, ভাদিকারা, নোয়াগাঁও।
ইউনিয়ন তথ্য বাতায়ন অনুয়ায়ী মোট জনসংখ্যা ২৭,৪৪১ জন। 
এ ইউনিয়নে ২টি উচ্চ বিদ্যালয়, ৬টি প্রাথমিক বিদ্যালয় এবং বেশ কয়েকটি কওমী মাদ্রাসা এবং কয়েকটি কিন্ডারগার্টেন আছে। শিক্ষার হার ৪০%। এই ইউনিয়নে শিক্ষা প্রতিষ্ঠানের মাঝে দেখা যায়-
লাখাই উপজেলার উল্লেখযোগ্য মাধ্যমিক বিদ্যালয় সমূহের মধ্যে একটি বামৈ উচ্চ বিদ্যালয় ইউনিয়নের বামই গ্রামে অবস্থিত।
৭ কিলোমিটার কাঁচা রাস্তা, ৩ কিলোমিটার পাকা রাস্তা এবং ২ কিলোমিটার নৌ-পথ নিয়ে ইউনিয়নটি অন্যান্য ইউনিয়ন ও উপজেলার সাথে যোগাযোগ রক্ষা করে চলছে।
হুরা

হুরা () বাহরাইন-এর রাজধানী মানামার একটি জেলা।
সেন্ট্রাল বিজনেস ডিস্ট্রিক্ট, আদলিয়া এবং জাফেরের পাশাপাশি হুরার অনেক হোটেল, বার, রেস্তোরাঁ, পাব এবং নাইটক্লাবের (উভয় আরবি ও পশ্চিমা) সঙ্গে মানামার নাইটলাইফ সেন্টারে এক হিসাবে বিবেচনা করা হয় এবং আরব ভ্রমণকারীদের খুব জনপ্রিয় বাহরাইনের এই শহরটি।
হুরায় সবচেয়ে বিশিষ্ট স্থান হলো প্রদর্শনী এভিনিউ।সন্ধ্যায়, বিশেষ করে সপ্তাহান্তে, এই এভিনিউ অনেক পর্যটক, স্থানীয়, এবং বিদেশীদের সঙ্গে এটি খুব ব্যস্ত রাস্তায় পরিণত হয়।
এই অঞ্চলে বিভিন্ন পর্যটন আকর্ষণ রয়েছে, যার মধ্যে রয়েছে ইসলামী পাণ্ডুলিপি এবং শিল্প, বাইত আল কুরআন, এবং বাহরাইনের সবচেয়ে গুরুত্বপূর্ণ সাংস্কৃতিক দাগ, লা ফন্টেইন কনটাম্পারেরি আর্টস সেন্টার। [2] [3]
GOSI কমপ্লেক্স একটি শপিং কমপ্লেক্স যা এক্সভিবিশন এভিনিউতে অবস্থিত। আবু বকর সিদ্দিক মসজিদ প্রদর্শনী এভিনিউ এর একটি ল্যান্ডমার্ক এবং হুরার পুলিশ স্টেশনের পাশে অবস্থিত। ঐতিহ্যগত উপসাগরীয় শৈলীর মধ্যে হুরার বেশিরভাগ স্থাপত্য এবং বিংশ শতকের শুরুতে এইগুলো তৈরি।
ভিতরকণিকা ম্যানগ্রোভ

ভিতরকণিকা ম্যানগ্রোভ ভারতের ওড়িশা রাজ্যের একটি ম্যানগ্রোভ জলাভূমি। এটি ব্রাহ্মণী নদী ও বৈতরণী নদীর ব-দ্বীপে ৬৫০ বর্গ কিলোমিটার (৪০০ বর্গ মাইল) এলাকা জুড়ে আচ্ছাদিত।
ভিতরকণিকা ম্যানগ্রোভ ১৯৫২ সাল পর্যন্ত জমিদারি বন ছিল। এর পর ওড়িশা সরকার জমিদারি ব্যবস্থা বিলুপ্ত করে এবং বন বিভাগের নিয়ন্ত্রণে জমিদারি বনগুলিকে নিয়ে আসে। ১৯৭৫ সালে, ৬৭২ বর্গ কিমি এলাকাকে ভিতরকণিকা বন্যপ্রাণী অভয়ারণ্য ঘোষণা করা হয়। এলাকা সহ অভয়ারণ্যের কেন্দ্রীয় ১৪৫ বর্গ কিলোমিটার এলাকাকে ১৯৯৮ সালের সেপ্টেম্বরে ভিতরকণিকা জাতীয় উদ্যান ঘোষণা করা হয়। সেপ্টেম্বর ১৯৯৭ সালে নির্মিত হয় গাহিরমাথা সামুদ্রিক বন্যপ্রাণী অভয়ারণ্য, যা ভিতরকারণ্য বন্যপ্রাণী অভয়ারণ্যের পূর্বদিকের সীমানা এবং এটি গাহিরমাথা বিচ ও বঙ্গোপসাগরের উপকূলের অংশকে পরিবেষ্টন করে রয়েছে। ২০০২ সালে ভিতরকণিকা ম্যানগ্রোভকে আন্তর্জাতিক গুরুত্বের একটি রামসার জলাভূমি হিসাবে মনোনীত করা হয়েছিল।
আভিসেননা, ব্রুগুয়েয়ার, হরিটিয়ার এবং রিজোফোরা সহ বিশ্বের ৭২ প্রজাতির ম্যানগ্রোভের মধ্যে ৬২ প্রজাতির ম্যানগ্রোভের দেখা মেলে ওড়িশার ৬৭২ বর্গকিমির ভিতরকণিকায়। ম্যানগ্রোভগুলিতে উপস্থিত সরীসৃপগুলির মধ্যে রয়েছে নোনা জলের কুমির, কিং কোবরা, ভারতীয় পাইথন এবং বড় গুইসাপ। ২০০৪ সালের আগস্ট মাস থেকে ডিসেম্বর ২০০৬ সালে মধ্যে ২৬৩ টি পাখির প্রজাতি রেকর্ড করা হয়েছিল, যার মধ্যে রয়েছে ১৪৭ টি পাখির প্রজাতি আবাসিক এবং ৯৯ টি পাখির প্রজাতি অভিবাসী। একটি হেরোনি প্রায় ৪ হেক্টর (৯.৯ একর) এলাকা জুড়ে থাকে, যেখানে ২০০৬ সালে গণনা করে ১১,২৮৭ টি হেরোনি পাওয়া যায়।
অলিভ রেডলি কচ্ছপ জানুয়ারী থেকে মার্চ মাসে সমুদ্র থেকে গাহিরমাথা সৈকতে উঠে আসে। ১৯৭৬ সাল থেকে ১৯৯৬ সাল পর্যন্ত আনুমানিক হিসাব অনুযায়ী অলিভ রেডলি কচ্ছপ প্রতি ঋতুতে গাহিরমাথা সৈকতে গড়ে ২,৪০,০০০ টি বাসা বাঁধে। ১৯৮২ সাল পর্যন্ত প্রতি বছর ৮০,০০০ ব্যক্তিকে আটক করা হয়েছিল। ১৯৮৩ সাল থেকে, কচ্ছপ সংগ্রহ ও বিপণন ও তাদের ডিম নিষিদ্ধ করা হয়।
ব্রাহ্মণী নদী, ওড়িশা

ব্রহ্মণী পূর্ব ভারতের ওড়িশা রাজ্যের একটি প্রধান মরশুমি নদী। ব্রহ্মণী নদীটি শঙ্ক ও দক্ষিণ কোয়েল নদীর মিলনে গঠিত হয় এবং সুন্দরগড়, দেওগড়, আঙ্গুল, ধেঙ্কানাল, কটক, জাজাপুর ও কেন্দাপাড়া জেলার মধ্য দিয়ে প্রবাহিত হয়। নদীটি বৈতরণী নদীর সঙ্গে মিলিত হয়ে ধামরার কাছে বঙ্গোপসাগরে পতিত হওয়ার পূর্বে একটি বৃহত্তর বদ্বীপ গঠন করে।
ক্রিপ্টিক যুগ

৪৬০ থেকে ৪৫০ কোটি বছর পর্যন্ত বিস্তৃত পৃথিবীর প্রারম্ভিক সময়টাকে ক্রিপ্টিক বা লুকায়িত যুগ বলে। এটি হচ্ছে হ্যাডিয়ান মহাকালের সবচেয়ে প্রাচীন যুগ। ক্রিপ্টিক যুগ এবং পরবর্তী ব্যাসিন গ্রুপের যুগের মধ্যকার কোনো নমুনা সংরক্ষিত হয় নি। যে চাঁদের অবস্থা দেখে এই যুগের ছবি আঁকা হয় সেই চাঁদে ও এই যুগের বৈশিষ্ট্য তেমন সংরক্ষিত হয়নি। মঙ্গলগ্রহ মাপের একটা গ্রহাণু সাথে পৃথিবীর সংঘর্ষের ফলে হয়তো এই যুগে চাঁদের সৃষ্টি হয়েছিল। চাঁদ তখন আরো কাছে ছিল যা ধীরে ধীরে বর্তমানে দূরত্বে গেছে। যাহোক পৃথিবী তখনও তৈরি হচ্ছে। ৬ থেকে ৮ কোটি বছর পর ক্রিপ্টিক যুগের শেষ দিকে ভূগঠন শেষ হয়। ধুমকেতু আর পৃথিবীর গ্যাস নিঃশ্বাস থেকে পাওয়া জল বাস্পাকারে আবহমন্ডলে ছড়িয়ে পড়েছে।
নাম্বার ৬ কোলাবোরেশন প্রজেক্ট

নাম্বার ৬ কোলাবোরেশন প্রজেক্ট হচ্ছে সঙ্গীতশিল্পী-গীতিকার এড শিরান কর্তৃক চতুর্থ স্টুডিও অ্যালবাম। এটি অ্যাসিলাম ও আটলান্টিক রেকর্ডস দ্বারা ২০১৯ সালের ১২ জুলাই মুক্তি পায়। এটি ২০১১ সালে মুক্তিপ্রাপ্ত শিরানের "নাম্বার ৫ কোলাবোরেশন প্রজেক্ট" পরবর্তী অ্যালবাম। এটিতে বড় পরিসরে শিল্পীদের উপস্থিতি ছিল, তাদের মধ্যে জাস্টিন বিবার, ক্যামিলা ক্যাবেলো, ট্র‍্যাভিস স্কট, এমিনেম, ফিফটি সেন্ট, কার্ডি বি, পাওলো লন্ড্রা, ইয়ং থাগ, ও ব্রুনো মার্শ অনেকে, সঙ্গে ব্রিটিশ র‍্যাপার স্টর্মজি, জে হাস, ও ডেইভও উপস্থিতি ছিল।
শুক্তিবাক্য

প্যানগ্রাম বা শুক্তিবাক্য হল এমন একটি বাক্য যেখানে বর্ণমালার সবগুলো বর্ণ অন্তত একবার করে আছে। ফন্ট কিংবা কী-বোর্ড ঠিক আছে কিনা তা পরীক্ষা করার জন্য প্যানগ্রাম ব্যবহৃত হয়। যেমনঃ ইংরেজি ""The quick brown fox jumps over the lazy dog"" বাক্যটিতে ইংরেজি বর্ণমালার ২৬ টি বর্ণই কমপক্ষে একবার করে আছে। বাক্যটি কীবোর্ডে টাইপ
করতে গেলে ইংরেজি বর্ণমালার প্রত্যেকটি বর্ণের বাটন প্রেস করতে হবে।
বাংলায় প্যানগ্রাম তৈরির প্রচেষ্টা তেমন একটা পরিলক্ষিত হয়নি। প্রথমবারের মতো এ প্রচেষ্টা দেখা যায় ১৯৯৩ সালে, পশ্চিমবঙ্গ বাংলা আকাদেমি, কলকাতা থেকে প্রকাশিত 'প্রসঙ্গ বাংলাভাষা' বইয়ে ভারতীয় ভাষাবিদ মনোজকুমার দ. গিরিশের লেখা 'বাংলা ইঞ্জিনিয়ারিং বর্ণমালা' প্রবন্ধে— 
আন্তর্জাল তথা ইন্টারনেট থেকে পাওয়া ব্লগার ইশতিয়াক জিকোর তৈরি একটি বাংলা প্যানগ্রাম যেখানে বাংলা ৫০টি বর্ণই বিদ্যমান— 
আন্তর্জাতিক বাংলা ভাষা ও সাহিত্য পরিষদ কর্তৃক সংগৃহীত ও কিছুটা সংস্কারকৃত আরেকটি প্যানগ্রাম যা মূলত সাধুভাষায় রচিত— 
মূল অনুচ্ছেদে ঢ়,ড,ঝ ইত্যাদি বর্ণ অনুপস্থিত থাকায় তা একটি লিপোগ্রাম ছিলো।
৩৯টি বর্ণের একটি বাক্যে সবগুলো স্বরবর্ণ ও ব্যঞ্জনবর্ণের সঙ্গে /-কার/চিহ্ন-সহ অনুস্বর, বিসর্গ ও চন্দ্রবিন্দুর প্রয়োগ দেখিয়ে শাহিদুল একটি বাক্য রচনা করেছেন। বাক্যটি ‘শুবাচ লিটল ম্যাগ’ প্রথম সংখ্যায় (পৃষ্ঠা: ২৮) প্রকাশিত হয়েছে। বাক্যটি হলো :
প্যানগ্রামিস্ট মনোরঞ্জন রায়, তিনি সাহিত্যে প্রথম প্যানগ্রাম সনেট প্রবর্তন করেন। তাঁর প্রকাশিত "সার্বিক নদীকথা" গাণিতিক ধারার কাব্য থেকে সংগৃহীত একটি প্যানগ্রাম সনেট "শব্দাবলি"।
তাঁর এসব সনেট বাংলা বর্ণমালার ৫০ টি বর্ণই অন্তত একবার করে ব্যবহার করে রচিত। তাই তাঁর এসব সনেট প্যানগ্রাম সনেট নামে পরিচিত।শব্দাবলি
জীবনের সূত্র খুঁজে পথের পথিক
গণিতের অঙ্কে অঙ্কে পাতায় পাতায়।
অতীতের এক ছিন্ন কাগজের গায়
লিখে রাখে শব্দাবলি বিষন্ন অধিক।
ঘরপোড়া শোকগর্ভে নিজেকে ডুবায়
পঠিত সংশয়। যত কল্পনা অলীক
অনাগত হৃদয়ের কুঞ্জে সহসায়
পায় বিপর্যস্ত পথ, নিরাশার দিক।
রূঢ় বঞ্চনার তটে ওজস্বী উচ্ছ্বাস
ঝরে দুঃখ ঔদাসীন্য ঊষর জীবনে,
উড়ে অফুরান স্বপ্ন আদিম বিশ্বাস।
ছুঁয়ে যায় চেনা সুখ ইচ্ছের মননে
রাঙে ঋতুর ঐশ্বর্য একাগ্র প্রয়াস
ঈপ্সিত উৎসাহ ঢেউ অমোঘ বন্ধনে।শ্যামল চন্দ্র দাসের লেখা একটি প্যানগ্রাম কবিতা। মূল কবিতাটিতে "ঔ" বর্ণটি অনুপস্থিত ছিলো কিন্তু পরবর্তীতে সাকিব নূর আশরাফ সেখানে "ঔ" বর্ণটি যুক্ত করেন।
শাহিদুল হকের লেখা একটি শুক্তি ছড়াও রয়েছে-
বলন কাইজি রচিত ও প্রথম আলো ব্লগে প্রকাশিত আরেকটি শুক্তিছড়া -
শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার (বাংলাদেশ)

বাংলাদেশ জাতীয় চলচ্চিত্র পুরস্কার শ্রেষ্ঠ শিল্প নির্দেশক বাংলাদেশের চলচ্চিত্রের শিল্প নির্দেশনার জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৭ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন বসুন্ধরা চলচ্চিত্রের জন্য মহিউদ্দীন ফারুক।
নিচের তালিকাটি ব্যক্তিগতভাবে অর্জন দুই বা ততোধিক পুরস্কার বোঝান হয়েছে।
দৌলতপুর ইউনিয়ন, বিশ্বনাথ

দৌলতপুর ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।
বিশ্বনাথ উপজেলা সদর হতে সড়ক পথে ৭ কিঃ মিঃ দুরত্বে অবস্থিত। সীমানাঃ পুবে রামপাশা ইউনিয়ন, পশ্চিমে ছাতক উপজেলা, উত্তরে দশঘর ইউনিয়ন, দক্ষিণে দেওকলস ইউনিয়ন।
সিলেট জেলার বিশ্বনাথ উপজেলার ঐতিহ্যবাহী ইউনিয়ন ৫নং দৌলতপুর ইউনিয়ন পরিষদ। স্থাপিত ১৯৬৪ সালে।
৫৩টি গ্রাম নিয়ে ইউনিয়নটির মোট আয়তন- ৪১.৬ বর্গ কিলোমিটার। মোট জনসংখ্যা ৩০৫৭৩ জন, যার মধ্যে পুরুষ ১৬০৫৬ জন, মহিলা ১৪৫১৮ জন। ভোটার সংখ্যা ১৬২৪৩ জন।
শিক্ষার হার- ৪৫%
০৪ টি। পুরাতন হাবড়া বাজার, দশপাইকা বাজার, সিংঙ্গেরকাছ বাজার।
ইউনিয়নাধিন এলাকায় উনার মাজার।
বর্তমান চেয়ারম্যান- মোহাম্মদ আমির আলী
চেরনোবিল (মিনিসিরিজ)

চেরনোবিল (ইংরেজি:chernobyl) ২০১৯ সালের ক্রেইগ মাজিন রচিত, নির্মিত ও জোহান রেংক পরিচালিত একটি ঐতিহাসিক নাট্যধর্মী টেলিভিশন মিনিসিরিজ। মার্কিন টেলিভিশন নেটওয়ার্ক এইচবিওর সাথে এটি যৌথভাবে প্রযোজনা করে স্কাই ইউকে। এটি সত্য ঘটনা অবলম্বনে নির্মিত যেখানে ১৯৮৬ সালের এপ্রিলে তৎকালীন সোভিয়েত ইউনিয়নের প্রিপিয়াতে সংঘটিত চেরনোবিল পারমাণবিক বিপর্যয়ের নেপথ্যের কাহিনী নাটকীয়ভাবে উপস্থাপন করা হয়েছে। প্রধান চরিত্র ভ্যালেরি ল্যাগেসভের ভূমিকায় অভিনয় করেছেন জ্যারেড হ্যারিস। অন্যান্য প্রধান চরিত্রে রয়েছেন স্টালিন স্কারসগার্ড,এমিলি ওয়াটসন, পল রিটার প্রমুখ। প্রথম সম্প্রচারের পরপরই এটি ব্যাপকভাবে প্রশংসিত হয় ।
এরিক ফিশার

ফ্রেডরিক এরিক ফিশার (; জন্ম: ২৮ জুলাই, ১৯২৪ - মৃত্যু: ১৯ জুন, ১৯৯৬) জনসনভিল এলাকায় জন্মগ্রহণকারী প্রথিতযশা আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৩ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করতেন এরিক ফিশার।
১৯৫১-৫২ মৌসুম থেকে ১৯৫৪-৫৫ মৌসুম পর্যন্ত এরিক ফিশারের প্রথম-শ্রেণীর খেলোয়াড়ী জীবন চলমান ছিল। ১৯৫২-৫৩ মৌসুমে প্লাঙ্কেট শীল্ডে ওয়েলিংটনের সদস্যরূপে খেলেন। ২৭.৬০ গড়ে ১৩৮ রান ও ১০.২০ গড়ে ২৯ উইকেট পেয়েছিলেন তিনি।তন্মধ্যে, অকল্যান্ডের বিপক্ষে ৪/২৬ ও ৭/৪৮ পান। এছাড়াও, ৬৮ ও অপরাজিত ১৯ রানের ইনিংস খেলেছিলেন। ক্যান্টারবারির বিপক্ষে ৮/৩৪ ও ৩/৩১ পান।
১৯৫৫-৫৬ মৌসুম থেকে ১৯৬৬-৬৭ মৌসুম পর্যন্ত হক কাপে অংশ নেন। হকস বে, পোভার্টি বে ও সাউদার্ন হকস বে দলের পক্ষে খেলেছেন। এছাড়াও, সেন্ট্রাল ল্যাঙ্কাশায়ার লীগে রোচডেলের প্রতিনিধিত্ব করেছেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন এরিক ফিশার। ৬ মার্চ, ১৯৫৩ তারিখে ওয়েলিংটনে সফরকারী দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ করা ছিল।
১৯৫৩ সালে দক্ষিণ আফ্রিকা দল নিউজিল্যান্ড গমন করে। সিরিজের প্রথম টেস্টে বোলিং উদ্বোধনে নামেন তিনি। মার্চ, ১৯৫৩ সালে অনুষ্ঠিত ঐ টেস্টে তিনি মাত্র এক উইকেট পেয়েছিলেন। খেলায় তার দল ইনিংস ব্যবধানে পরাভূত হয় ও তাকে আর দলে নেয়া হয়নি।
বার্ট সাটক্লিফের আত্মজীবনীকার রিচার্ডে ব্রুক মন্তব্য করেন যে, ‘ঐ সময়ের বেশ কয়েকজন খেলোয়াড়ের অন্যতম হিসেবে অতিরিক্ত ওজনের কারণে মূল্য প্রদানের শিকারে পরিণত হয়েছিলেন তিনি।’
ঘরোয়া ক্রিকেটে অনিন্দ্যসুন্দর ক্রীড়ানৈপুণ্যের স্বীকৃতিস্বরূপ ১৯৫৩ সালে নিউজিল্যান্ড ক্রিকেট অ্যালমেনাক কর্তৃক বর্ষসেরা ক্রিকেটারের সম্মাননায় ভূষিত হন তিনি। ১৮ জুন, ১৯৯৬ তারিখে ৭১ বছর বয়সে মানাওয়াতুর পালমারস্টোন নর্থ এলাকায় এরিক ফিশারের দেহাবসান ঘটে।
শহীদ বরকত স্টেডিয়াম

শহীদ বরকত স্টেডিয়াম, বাংলাদেশের একটি জেলা পর্যায়ের স্টেডিয়াম। স্টেডিয়ামটি গাজীপুর জেলার গাজীপুর সিটি কর্পোরেশনের অন্তর্গত জয়দেবপুরে রথখোলা সদর হাসপাতাল সড়কে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াজ কর্মসূচি, কনসার্ট; জেলার বিভিন্ন ক্রীড়া বিশেষ করে ক্রিকেট, ফুটবল, ও খেলোয়াড় বাছাই অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্ববধানে রয়েছে। গাজীপুর জেলা স্টেডিয়াম নামে নির্মিত হলেও পরবর্তীতে ভাষা শহীদ আবুল বরকতের নামে এই স্টেডিয়ামের নামকরণ করা হয়। এই ভেন্যুটি ২০১৪ সালে বাংলাদেশ প্রিমিয়ার লিগ (ফুটবল)-এর খেলা অনুষ্ঠানের জন্য সংরক্ষিত ভেন্যু হিসেবে শহীদ মিরাজ-তপন স্টেডিয়ামের সাথে বাংলাদেশ ফুটবল ফেডারেশনের তালিকাভূক্ত ছিল।
বাংলাদেশের স্বাধীনতা সংগ্রামের সাথে এই স্টেডিয়ামের স্থানটির সম্পর্ক আছে। ৩ মার্চ, ১৯৭১ সালে এই স্টেডিয়ামের পশ্চিম পাশের বটতলায় সর্বদলীয় সংগ্রাম পরিষদের উদ্যোগে আয়োজিত সমাবেশে পাকিস্তানের পতাকা পোড়ানো হয়েছিল। ১৯৯৫-১৯৯৬ সালে ২ কোটি টাকা ব্যয়ে স্টেডিয়ামের প্রাথমিক নির্মাণ কাজ সম্পন্ন হয়।
২০১৪ সালের ১৬ সেপ্টেম্বর জাতীয় ক্রীড়া পরিষদ এই স্টেডিয়াম সংস্কার তথা- দর্শক গ্যালারি ও সীমানাপ্রাচীর নির্মাণ এবং মাটি ভরাটের করার জন্য তিন কোটি টাকা বরাদ্দ করে। এই সংস্কার কাজের জন্য সিয়াম কর্পোরেশনকে সাধারণ ঠিকাদার হিসেবে নিয়োগ দেয়া হয়। সংস্কার কাজ এখনো চলমান রয়েছে।
স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়। ১৯ মার্চ, ১৯৭১-এ মুক্তিযুদ্ধের প্রথম সশস্ত্র প্রতিরোধ জয়দেবপুরে হয়। এ উপলক্ষে এই স্টেডিয়ামে বীর ও শহিদ ও তাদের পরিবারকে সংবর্ধনা অনুষ্ঠান হয়ে থাকে। এছাড়া স্টেডিয়ামটি গুরুত্বপূর্ণ ব্যক্তিদের বহনকারী হেলিকপ্টার অবতরণের জন্য ব্যবহৃত হয়।
কিউরিং (খাদ্য সংরক্ষণ)

কিউরিং হল খাদ্য সংরক্ষণের অন্যতম একটি সংরক্ষণ ব্যবস্থা যেখানে খাদ্যে উপস্থিত পানির কনাসমূহ লবণ (কিউরিং এজেন্ট) দ্বারা অভিস্রবণ প্রক্রিয়ার মাধ্যমে অপসারণ করা হয়৷কারণ এ সময় খাদ্যে কঠিন পদার্থের ঘনত্ব বেড়ে যায় এবং পানির ক্রিয়াশীলতা কমে যায়৷ এভাবে খাদ্যে পঁচনকারী অণুজীবের জন্য প্রতিকূল পরিবেশ তৈরি হয়। কিউরিং মূলতঃ মাংস, মাছ ও সবজির জন্য করা হয়। কিউরিং শুধু খাদ্য সংরক্ষণই করেনা বরং খাদ্যে সুঘ্রাণও যোগ করে।কিউরিংকে প্রাচীনকালের সংরক্ষণ ব্যবস্থা হিসেবে চিহ্নিত করা যেতে পারে এবং উনিশশতকের শেষ পর্যন্ত মাছ ও মাংস সংরক্ষণের জন্য এটা ছিল প্রার্থমিক পদ্ধতি।   ডিহাইড্রেশন  ছিল খাদ্য কিউরিংয়ের একদম আদিরূপ। অনেক ধরনের কিউরিং আছে যেগুলো ধুমায়ন, মশলাযোগকরণ, কুকিং  অথবা  চিনি, নাইট্রেট, নাইট্রাইট এর একত্রে সংযোজনকে অন্তর্ভুক্ত করে।
মাংস সংরক্ষণ বলতে সাধারণভাবে (গবাদিপশু, শিকারি প্রাণী এবং পোল্ট্রি এর মাংস) কাঁচা, আংশিক রান্না বা পরিপূর্ণ রান্না মাংসের কিছু বৈশিষ্ট্য যেমন স্বাদ, রং, গঠন ইত্যাদি ভক্ষণযোগ্য ও নিরাপদ রাখার জন্য কতিপয় ব্যবস্থার সমন্বিতরূপকে বুঝায়। কিউরিং হাজার হাজার বছরধরে মাংস সংরক্ষণের জন্য একটি প্রধানতম ব্যবস্থা হিসেবে চলে আসছে। যদিও আধুনিক উন্নত ব্যবস্থা যেমন রেফ্রিজারেশন (হিমায়ণ), কৃত্তিম সংরক্ষক এর ব্যবহার কিউরিংয়ের পরিপূরক ও বিকল্প ব্যবস্থা হিসেবে শুরু হয়েছে।
মাংস সংরক্ষণ যেমন কিউরিং প্রধানত রোগ প্রতিরোধ ও খাদ্য নিরাপত্তা বিধান করতে প্রচলন করা হয়েছিল কিন্তু আধুনিক সংরক্ষণ ব্যবস্থা আবিস্কারের মাধ্যমে উন্নত বিশ্বে আজ কিউরিংয়ের দ্বারা মাংস সংরক্ষণের পরিবর্তে এর সাংস্কৃতিক মূল্য এবং কিউরিং করা মাংসের কিছু উন্নত বৈশিষ্ট্য যেমন গ্রহণযোগ্য স্বাদ ও গঠনের কারণে এখনও ব্যবহার করা হচ্ছে। কম উন্নত দেশে কিউরিং মাংস উৎপাদন, পরিবহন ও প্রাপ্যতার প্রধান চালিকা শক্তি হিসেবে ব্যবহৃত হচ্ছে।
কিছু প্রথাগত কিউরড মাংস (যেমন অথেনটিক পারমা হ্যাম এবং কিছু অথেনটিক স্প্যানিশ চরিজো এবং ইটালিয়ান সালামি) শুধু লবণ দিয়ে কিউরিং করা হয়। বর্তমানে পটাশিয়াম নাইট্রেট এবং সোডিয়াম নাইট্রাইট (লবণের সাথে) মাংস কিউরিংয়ের অতি সাধারণ উপাদান হিসেবে ব্যবহৃত হচ্ছে কারণ তারা মায়োগ্লোবিন এর সাথে যুক্ত হয়ে অক্সিজেনের প্রতিস্থাপক হিসেবে কাজ করে মায়োগ্লোবিনের বর্ণ লাল করে দেয়। কিন্তু সাম্প্রতিক গবেষণায় দেখা যাচ্ছে যে এই ধরনের রাসয়নিক উপাদানগুলি এমন কিছু ব্যাকটেরিয়ার গ্রোথে বাঁধা দেয় যেগুলো বটুলিজম রোগের জন্য দায়ী। অনেক সময় খাবার লবণের সাথে নাইট্রেট ও নাইট্রাইটের মিশ্রণ (কিউরিং সল্ট) গোলাপি রং দ্বারা রঞ্জিত করা হয় যাতে সাদা খাবার লবণ থেকে একে আলাদা করা যায়। শুধু খাবার লবণ অথবা শুধু নাইট্রেট বা নাইট্রাইট সাধারণত কিউরিংয়ে ব্যবহৃত হয় না। সোডিয়াম নাইট্রেট, সোডিয়াম নাইট্রাইট এবং পটাশিয়াম নাইট্রেট প্রাকৃতিকভাবেই গোলাপি।
যদি সংরক্ষণ করা না হয় তাহলে অপরিশোধিত মাংস নষ্ট হয়।
রামপাশা ইউনিয়ন

রামপাশা ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।
বিশ্বনাথ উপজেলা হতে ৭ কিলোমিটার দূরে অবস্থিত। সীমানা:পূর্বে ৩নং অলংকারী ইউনিয়ন, পশ্চিমে ৫নং দৌলতপুর ইউনিয়ন, উত্তরে ২নং খাজান্সী ইউনিয়ন এবং দক্ষিণে ৬নং বিশ্বনাথ ইউনিয়ন।
আয়তন ২৩.৪ বর্গ কিলোমিটার। জনসংখ্যা: ৩৮৪৩০ জন। পুরুষ: ১৯১১৯ জন, মহিলা: ১৯৩১১ জন।
রামপাশা ইউনিয়নের গ্রামসমূহ ৪২টি
== দর্শনীয় স্থান =
হাছন রাজা 
হাছন রাজা 
মুক্তিযুদ্ধের দলিল
ক্রিসেন্ট জুট মিলস লিমিটেড

ক্রিসেন্ট জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল। এই মিলটি বাংলাদেশের সবচেয়ে বড় পাটকল হিসাবে পরিচিত।
বাংলাদেশের দক্ষিণাঞ্চলের খুলনা বিভাগের খুলনা জেলার খালিশপুরে এই শিল্প প্রতিষ্ঠানটি অবস্থিত।
এই শিল্প প্রতিষ্ঠানটি ১৯৫২ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ১১৩.০৩ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।
এই মিলে রয়েছে ৬৯১ হেসিয়ান, ৩৪২ সেকিং ও ১০৫ সিবিসি লুম এবং গড়ে এর মাসিক উৎপাদন ক্ষমতা ৭৬৬.৭৫ মেট্রিক টন হেসিয়ান, ১২১০.৫০ মেট্রিক টন সেকিং ও ২৪৪.৭৫ মেট্রিক টন সিবিসি লুম। এছাড়াও এখানে '‌‍প্রিমিয়াম লেমিনেশন প্ল্যান্ট (পিএলপি)' নামের একটি বিশেষ ইউনিট রয়েছে যেখানে প্রতিদিন ১০ হাজার পিস লেমিনেটেড ব্যাগ তৈরি করা সম্ভব।
এছাড়াও এখানকার বিশেষায়িত প্রিমিয়াম লেমিনেশন প্লান্ট (পিএলপি)'এ মিলের তাঁতে তৈরি হেশিয়ান চটের ওপর পিএলপি মেশিনের মাধ্যমে লেমিনেটিং করে ১০ কেজি ও ২০ কেজি ওজনের দ্রব্য ধারণক্ষমতাসম্পন্ন পাটের লেমিনেশন ব্যাগ এবং স্লাইবার ক্যানশীট নামে দু’ধরনের পণ্য উৎপান করা হচ্ছে।
খাজাঞ্চী ইউনিয়ন

খাজাঞ্চী ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।
বিশ্বনাথ উপজেলা সদর হতে ১৫ কি:মি: দুরুত্বে অবস্থিত। সীমানা- পৃর্বে কামাল বাজার ইউনিয়ন,পশ্চিমে ১নং লামাকাজী ইউনিয়ন,উওরে কান্দিগাও ইউনিয়ন, দক্ষিণে ৩ নং অলংকারি ইউনিয়ন ও ৪নং রামপাশা ইউনিয়ন অবস্থিত।
আয়তন- ৬৭৫৪ একর। মোট জনসংখ্যা- ৩৩৫৪২ জন, পুরুষ ১৫৫০৪ জন, মহিলা ১৮০৩৮ জন।
সোল সঙ্গীত

সোল সংগীত হল জনপ্রিয় সংগীত যা ১৯৫০ এবং ১৯৬০ এর শুরুর দিকে আফ্রো-আমেরিকান সমাজে উত্পত্তি লাভ করে। এটি আফ্রো-আমেরিকান গস্পেল সংগীত, ব্লুজ এবং জাজের সংমিশ্রণে তৈরি। সোল সংগীত নাচের জন্য আমেরিকাতে খুবই বিখ্যাত এবং মটন, আটলান্টিক ও স্ট্যাক্স নথির লেবেল্গুলো খুবই প্রভাব ফেলেছিলো বেসামরিক অধিকার আন্দোলনে।
রক এবং রোল হল অব ফেইম অনুযায়ী সোল সংগীতের উত্পত্তি হয়েছে গস্পেল সংগীত এবং ব্লুজের রূপান্তরের মধ্য দিয়ে।চিত্তাকর্ষক সুর,হাততালি এবং অনিয়মিত দৈহিক নড়ন সোল সংগীতের অন্যতম বৈশিষ্ট্য।অন্য বৈশিষ্ট্যগুলো হল গায়কদের মধ্যে জিজ্ঞাসা ও জবাব এবং সমবেত সংগীত পরিবেশন।এ সংগীতে মাঝেমাঝে তাৎক্ষণিক সংযোজন করা হয় যেমনঃ নানা ধরনের আওয়াজ সংযোজন।সোল সংগীত আফ্রো-আমেরিকান একত্বতার প্রতিফলন ঘটায় এবং আফ্রো-আমেরিকান সংস্কৃতিতে গুরুত্বপূর্ণ ভূমিকা পালন করে।
১৯৬০ সালে সোল সংগীত আর এন্ড বি এর পপ তালিকায় আধিপত্য করেছে।কিন্তু ১৯৬৮ সাল থেকে সোল সংগীতের এ ধারাটি ভাঙ্গতে শুরু করেছে।কিছু কিছু সোল শিল্পী ফাংক সংগীতে মনোযোগ দিল আবার কেউ কেউ বাস্তবধর্মী স্লিকার সংগীতে মনোযোগ দিলেন।১৯৭০ এর শুরুর দিকে সোল সংগীত সাইকেডেলিক রক দ্বারা প্রভাবিত হয়।
সোল সংগীতের প্রধান উপধারাগুলো হল ডেট্রয়েট সোল,ডিপ সোল,মেমফিস সোল,ব্রিমিংহাম সোল,নিউ ওরিয়ান্স সোল,শিকাগো সোল,ফিলাডেলফিয়া সোল,নিও সোল এবং হাইপার সোল প্রভৃতি।
আফ্রো-আমেরিকানদের মধ্যে সোল শব্দটি ব্যবহৃত হয় তাদের আফ্রো-আমেরিকান হওয়ার অনুভূতি প্রকাশের মাধ্যম হিসেবে।সংগীততত্ত্বিক ব্যারি হ্যানসেন এর মতে,
"যদিও সোল সংগীত আর এন্ড বি এর তালিকায় ছিলো ১৯৫০ এর শুরুর দিকে এবং শুধুমাত্র অতি উত্সাহী কিছু সাদা চামড়ার লোকেরা সোল সংগীত ঐ সময়ে উপভোগ করেছিলো।
বাকীদেরকে ১৯৬০ সাল পর্যন্ত অপেক্ষা করতে হয়েছিল।"
১৯৬০ সালে সুর এবং ব্লুজের নগরায়ণ এবং বাণিজ্যিকীকরণের ফল হল সোল সংগীত।আফ্রো-আমেরিকানদের গর্ব এবং সংস্কৃতির ধারক হল এই সোল সংগীত।আর গস্পেল থেকে উদ্ভূত জাজ স্টাইলই হল সোল জাজ।যেহেতু শিল্পী ও আয়োজকরা আফ্রিকান আমেরিকান অন্য ধারার গান গুলোতে গস্পেল ও সোল জাজের কৌশলগুলো ব্যবহার করছে ,তাই সোল শব্দটি ছাতার মত আফ্রো-আমেরিকান সকল ধারার গানে ছড়িয়ে পড়েছে।ক্লাইড ম্যাকফ্যাটার,হ্যাংক ব্যালার্ড এবং এটা জেমসের রেকর্ডিংগুলো ১৯৫০ সালে সোল সঙ্গীতের উত্থান ঘটিয়েছে।রে চার্লসকে সবচেয়ে জনপ্রিয় সোল সংগীত শিল্পী হিসেবে গ্ণ্য করা হয় এবং তিনি এত জনপ্রিয় হয়েছেন ১৯৫৪ সালে মুক্তি পাওয়া তার "আই গট আ উইম্যান" সিরিজটির জন্য।সংগীতশিল্পী ববি উইম্যাক বলেছিলেন,"রে ছিল অত্যন্ত প্রতিভাবান এবং সে সোল সংগীতকে সামনের দিকে নিয়ে গেছে।"
লিটল রিচার্ড এবং জেমস ব্রাউন উভয়েই সোল সংগীত জগতে সমপ্রভাবশালী ছিলেন।ব্রাউনকে "গডফাদার অব সোল মিউজিক" বলা হত এবং রিচার্ড নিজেকেই নিজে "কিং অব রকিং এন্ড রলিন,রিদম এন্ড ব্লুজ সোলইন" হিসেবে প্রচার করত।
পৃত্থিমপাশা জমিদার বাড়ি

পৃথিমপাশা জমিদার বাড়ি "(যা "পৃথিমপাশা নবাব বাড়ি" নামেও পরিচিত)" বাংলাদেশের সিলেট বিভাগের মৌলভীবাজার জেলার কুলাউড়া উপজেলায় জমিদারী আমলের স্মৃতি বিজড়িত এক ঐতিহাসিক এবং অপূর্ব স্থাপনার নাম পৃথিমপাশা জমিদার বাড়ি। পৃথিমপাশায় রয়েছে দু’টি জমিদার বাড়ি। এই জমিদার বাড়ির মতো জীবন্ত জমিদার বাড়ি বাংলাদেশে আর দ্বিতীয়টি নেই 
ইরানের রাজা রেজা শাহ পাহলভি যখন এই বাড়ি সফরে আসেন তখন তার সফরকে নিরাপত্তা দিতে তৎকালীন পাকিস্তান সরকারের প্রধান হুকুম জারি করলে আইয়ুব খান কে পাঠানো হয়। (পরবর্তীতে ১৯৫৮ সালে আইয়ুব খান মার্শাল'ল জারি করে পাকিস্তানের প্রেসিডেন্ট হোন।)
মৌলভীবাজার জেলা সদর থেকে ২৫ একর বিস্তৃত সাজানো-গোছানো জমিদার বাড়ির অবস্থান ৪৭ কিলোমিটার পূর্বে। পুরোনো কয়েকটি স্থাপনার সঙ্গে রয়েছে জমিদার নির্মিত শিয়া সম্প্রদায়ের একটি চমৎকার নকশা খচিত ইমামবাড়া। প্রত্যেকটি স্থাপনাতে আভিজাত্যের ছাপ স্পষ্ট। পাশেই রয়েছে চমৎকার শান বাঁধানো ঘাটসহ সুবিশাল দীঘি।
এই এলাকাটি এক সময় ছিল ত্রিপুরা রাজ্যের অন্তর্ভুক্ত। এখানকার পাহাড়ি এলাকায় "নওগা কুকি উপজাতির" বেশ প্রতাপ ছিল। শ্রীহট্ট সদরে (বর্তমানে সিলেট) সেই সময় একজন কাজী ছিলেন যার নাম মোহাম্মদ আলী। ১৭৯২ সালে ইংরেজ শাসকদের পক্ষ হয়ে নওগা কুকিদের বিদ্রোহ দমনে মোহাম্মদ আলী গুরত্বপূর্ন ভূমিকা রাখেন। ইংরেজ সরকার এতে খুশি হয়ে মোহাম্মদ আলীর পুত্র গাউস আলী খাঁনকে ১২০০ হাল বা ১৪,৪০০ বিঘা জমি দান করেন। 1857 সালের সিপাহী বিদ্রোহের সময় চট্টগ্রাম থেকে হাবিলদার রজব আলীর নেতৃত্বে একদল বিদ্রোহী সৈন্য সিলেট আসলে তার সমর্থন চান। তিনি সরাসরি সাহায্য না করে তাদেরকে পাহাড়ী এলকায় অবস্থান করার পরামর্শ দেন। যুদ্ধ শেষে গাউস আলী খানকে বিদ্রোহে জড়িত থাকার অভিযোগে গ্রেফতার করে তবে প্রমানের অভাবে ছেড়ে দেয়া হয়। উত্তরাধিকার সূত্রে এউ জমিদারীর মালিক হন তার ছেলে আলী আহমদ খান। আলী আহমদের সময়ে জমিদারীর আয় ব্যাপক বৃদ্দি পায় এবং তিনি ব্রিটিশ আনুকুল্যও লাভ করেন। তার সময়ে চাদনীঘাট এবং সুরমা নদীর তীরে সিলেট শহরের গোড়াপত্তন হয়। ১৮৭২ সালে ছেলে আলী আমজাদ খানের নামে একটি ক্লক টাওয়ার স্থাপন করেন যা এখন আলী আমজাদের ঘড়ি নামে বিখ্যাত। নবাব আলী আমজাদ খাঁন তখনকার সময়ে বৃহত্তর সিলেটের মধ্যে সবচেয়ে স্বনামধন্য এবং প্রভাবশালী জমিদার ছিলেন। সিলেটের বিখ্যাত সুরমা নদীর তীরে চাঁদনীঘাটের সিঁড়ি সমাজসেবায় তার একটি অন্যতম দৃষ্টান্ত। ঐ সময় পৃথিমপাশা জমিদার বাড়িতে ত্রিপুরার মহারাজা রাধা কিশোর মানিক্য বাহাদুরসহ বহু ইংরেজ ভ্রমণ করে গেছেন। ইরানের রাজাও ভ্রমণ করে গেছেন। জমিদার বাড়ির ঐতিহ্য ধরে রাখতে আলী আমজাদ খাঁন মৌলভীবাজার ও কুলাউড়ায় বিভিন্ন স্কুল-কলেজ এবং সুপেয় পানির জন্য দীঘি খনন করেছিলেন। 
আলী আমজাদ খানের পুত্র নবাব আলী হায়দার খান ভারতবর্ষে ব্রিটিশবিরোধী আন্দোলনের অন্যতম নেতা ও রাজনীতিবিদ ছিলেন।
পৃথিমপাশা জমিদার পরিবারের সন্তান নবাব আলী সারওয়ার খান, নবাব আলী আব্বাস খান প্রমুখরাও বাংলাদেশের রাজনীতিবিদ এবং সংসদ সদস্য ছিলেন।
এই বাড়ির ভেতর সবকিছু পুরানো আমলের কারুকাজ খচিত মনে হলেও সেগুলো পরিষ্কার ঝকঝকেই আছে এখনো। জমিদারদের ব্যবহার করা অনেক জিনিসপত্র রয়েছে এ বাড়িতে। রক্ষণাবেক্ষণ করার জন্য এখানে লোক রয়েছে। নবাব আলী আমজাদ খাঁর উত্তসুরিরাই দেখাশুনা করেন জমিদার বাড়িটি।
আশেক আলী খান

আশেক আলী খান (১ জুলাই ১৮৯১ - ২ আগস্ট ১৯৭৪) ছিলেন একজন বাঙালি মুসলিম শিক্ষাবিদ। তিনি ময়মনসিংহ জিলা স্কুল, ফরিদপুর জিলা স্কুল, বরিশাল জিলা স্কুলে ও সর্বশেষ ঝালকাঠি সরকারী উচ্চ বিদ্যালয়ে শিক্ষকতা করেন। তিনি চাঁদপুর জেলার প্রথম মুসলিম গ্র্যাজুয়েট ও সেকালের ইংরেজি জানা বাঙালী সাহেব নামেও পরিচিত ছিলেন। 
আশেক আলী খান ১৮৯১ সালে চাঁদপুর জেলার কচুয়া উপজেলার গুলবাহার গ্রামে জন্মগ্রহণ করেন। তখন গুলবাহার গ্রামের নাম ছিলো গোয়ালভাওর। তার পিতা আইনউদ্দিন খান ও মাতা আলেকজান বিবি ওরফে টুনি বিবি। আশেকের চার মেয়ে ও চার ছেলে। তার বড় ছেলে মেজবাহ উদ্দিন খান সাবেক সংসদ সদস্য। ২য় সন্তান শিক্ষাবিদ ড. বোরহানউদ্দিন খান জাহাঙ্গীর। ড. বোরহানউদ্দিন খান জাহাঙ্গীর ঢাকা বিশ্ববিদ্যালযয়ের রাষ্ট্রবিজ্ঞান বিভাগের সাবেক অধ্যাপক। ৩য় ছেলে বাংলাদেশ সরকারের প্রাক্তন স্বরাষ্ট্রমন্ত্রী ড. মহিউদ্দীন খান আলমগীর। ড. মহীউদ্দিন খান আলমগীর চাঁদপুর-১ (কচুয়া) আসনে পরপর তিনবার জাতীয় সংসদের সদস্য নির্বাচিত হন। ৪র্থ ছেলে ড.হেলাল উদ্দিন খান শামসুল আরোফীন ঢাকা বিশ্ববিদ্যালযয়ের নৃবিজ্ঞান বিভাগের অধ্যাপক। 
১৯১০ সালে ব্রিটিশ ভারতে সর্বপ্রথম ম্যাট্রিকুলেশন পরীক্ষার প্রচলন হয়। আশেক আলী খান এ প্রচলনের ২য় বছর ১৯১১ সালে ভারতীয় উপমহাদেশে ব্রিটিশ শাসনামলে কলকাতা বিশ্ববিদ্যালয়ের অধীনে বাংলাদেশের চাঁদপুর জেলা শহরে অবস্থিত বাবুরহাট উচ্চ বিদ্যালয় থেকে ম্যাট্রিকুলেশন পাস করেন। তৎকালিন সময়ে ওই বিদ্যালয়ে তার শ্রেণিতে তিনিই ছিলেন একমাত্র মুসলিম। কলকাতা বিশ্ববিদ্যালয়ের অধিনে কুমিল্লা ভিক্টোরিয়া কলেজ থেকে ১৯১৩ সালে ইন্টারমিডিয়েট পাস করেন। পরিবারে অভাব-অনটনের মধ্যে তিনি উচ্চ মাধ্যমিক পাস করার পরপরই ঢাকা কলেজে ইংরেজি বিভাগে অনার্সে ভর্তি হন। কিন্তু শুরু করেও শেষ করতে পারেননি। পড়ায় বিরতি দিয়ে পর পর দুটি স্কুলে শিক্ষকতা করেন। পরে কলকাতায় সিটি কলেজে বিএ ভর্তি হয়ে পড়াশোনা শুরু করে ১৯১৮ সালে কলকাতা বিশ্ববিদ্যালয় থেকে বিএ ডিগ্রি অর্জন করেন। ১৯১৯ সালে বিটি পড়ে প্রথম স্থান অর্জন করেন। 
নিজ গ্রামে গুলবাহারে আশেক আলী খান উচ্চ বিদ্যালয় প্রতিষ্ঠা করেন। ১৯৬৫ সালে এই স্কুল সরকারী অনুমোদন পায়। আশেক আলী ময়মনসিংহ জিলা স্কুল, ফরিদপুর জিলা স্কুল, বরিশাল জিলা স্কুলে ও সর্বশেষ ঝালকাঠি সরকারী উচ্চ বিদ্যালয়ে শিক্ষকতা করেছেন। জন্মস্থান গুলবাহার গ্রামে স্কুলের পাশে ডাকঘর প্রতিষ্ঠা করেন। গ্রামীণ রাস্তাঘাট উন্নয়নে ভূমিকা রাখার পাশাপাশি ধর্মীয় মূল্যবোধ জাগ্রত রাখতে মসজিদ গড়েছেন। হাঁস-মুরগি পালনের জন্য উন্নত পদ্ধতি, কৃষিক্ষেত্রে ভাল ফলনের জন্য বিভিন্ন জৈবসারের ব্যবহার, উন্নতমানের বীজের সরবরাহ, পল্লী বিদ্যুৎ আনয়ন, রাস্তাঘাটের উন্নয়ন, রাস্তার পাশে গাছ রোপণ, মৎস্য চাষে উদ্বুদ্ধকরণ ইত্যাদি কাজেও তার অবদান ছিলো। 
আশেক আলী খান ২ আগস্ট ১৯৭৪ সালে মৃত্যুবরণ করেন।
শ্রেষ্ঠ পোশাক ও সাজসজ্জা বিভাগে জাতীয় চলচ্চিত্র পুরস্কার (বাংলাদেশ)

বাংলাদেশ জাতীয় চলচ্চিত্র পুরস্কার শ্রেষ্ঠ পোশাক ও সাজসজ্জা বাংলাদেশের পোশাক ও সাজসজ্জার জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ২০০৮ সাল থেকে দেওয়া হয়। প্রথম পুরস্কার বিজয়ী ছিলেন মোহাম্মাদ শামসুল ইসলাম। এই বিভাগে কেউ ২ বার পুরস্কার পাননি। ৮ বার পুরস্কারের মধ্যে ৫ বার মহিলারা এই পুরস্কার লাভ করেছেন।
২০১৬ সালের বাংলা চলচ্চিত্রের তালিকা

এটি ২০১৬ সালে ভারতবর্ষে মুক্তিপ্রাপ্ত বাংলা ভাষার চলচ্চিত্রগুলির একটি তালিকা।
২০১৯–২০ অস্ট্রেলিয়া ক্রিকেট দলের ভারত সফর

অস্ট্রেলিয়া ক্রিকেট দল তিনটি একদিনের আন্তর্জাতিক খেলার জন্য ভারত সফর করে, যা জানুয়ারি ২০২০-এ অনুষ্ঠিত হয়। সাধারণত, খেলাগুলো অস্ট্রেলিয়ার মাঠিতে হওয়ার কথা ছিল, কিন্তু আন্তর্জাতিক ক্রিকেট সূচীর ব্যস্ততার কারণে খেলাগুলোকে বাহিরে নিয়ে আসা হয়। উদ্বোধনী খেলায় ১০ উইকেটে পরাজয়ের পর ভারত ২-১ ব্যবধানে সিরিজটি জিতে নেয়। শেষ ও তৃতীয় ম্যাচ খেলার সময় বিরাট কোহলি তার ক্যারিয়ারে অধিনায়ক হিসাবে ১১,২০৮ রান সংগ্রহ করেন, যা ভারতের হিসাবে ক্রিকেটের সকল সংস্করণে আন্তর্জাতিক ক্রিকেটের অধিনায়ক হিসাবে সংগৃহীত সর্বোচ্চ রান।
শ্রেষ্ঠ খলচরিত্রে অভিনয়শিল্পী বিভাগে জাতীয় চলচ্চিত্র পুরস্কার (বাংলাদেশ)

বাংলাদেশ জাতীয় চলচ্চিত্র পুরস্কার শ্রেষ্ঠ খলচরিত্রে অভিনেতা বাংলাদেশের খলচরিত্রে অভিনয়ের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ২০০১ সাল থেকে দেওয়া হয়। প্রথম পুরস্কার বিজয়ী ছিলেন শহীদুল আলম সাচ্চু। মামুনুর রশীদ, শহীদুজ্জামান সেলিম ও জাহিদ হাসান সর্বাধিক দুইবার এই বিভাগে পুরস্কার অর্জন করেন।
বুল্লা ইউনিয়ন, লাখাই

বুল্লা ইউনিয়ন বাংলাদেশের সিলেট বিভাগের হবিগঞ্জ জেলার লাখাই উপজেলার একটি ইউনিয়ন। বিস্তীর্ণ ফসলের মাঠ ও হাওড় অঞ্চল নিয়ে গঠিত এ ইউনিয়নটি আয়তনের দিক থেকে উপজেলার সর্ববৃহত ইউনিয়ন। 
এ ইউনিয়নের নতুন ইউনিয়ন পরিষদ ভবনটি লাখাই হবিগঞ্জ সড়কের পাশে হলেও এ ইউনিয়নের অধিকাংশ অঞ্চল হাওড় বেষ্টিত ভাটি অঞ্চলে। এ ইউনিয়নে সবচেয়ে বেশি গ্রাম যার অধিকাংশই দ্বীপ বা হাটির মত। নদী, হাওড়, ফসলের জমি সমৃদ্ধ এ ইউনিয়নের সাবিক যোগাযোগ বর্ষা মওসুমেই সুবিধাজনক। বৎসরের কোন কোন সময়ে কোন কোন গ্রামে নৌকা চলে না, অল্প পানি থাকার কারণে হাঁটাও কষ্টকর। এ ইউনিয়নে একটি নৌ পুলিশ ফাড়ি, দুইটি বাজার, পশু সম্পদ অফিসের সাব সেন্টার সহ জনতা ও কৃষি ব্যাংকের শাখা আছে।
বুল্লা ইউনিয়নটির অবস্থান বাংলাদেশের সিলেট বিভাগের হবিগঞ্জ জেলার লাখাই উপজেলার উত্তরিভাগে।বুল্লা ইউনিয়ন লাখাই উপজেলার সবচেয়ে বড় ইউনিয়ন। এই ইউনিয়নের উত্তরে বানিয়াচং উপজেলার সুজাতপুর ইউনিয়ন, দক্ষিণে বামৈ ও করাব ইউনিয়ন, পূর্বে করাব ইউনিয়ন ও হবিগঞ্জ সদর উপজেলার লুকড়া ইউনিয়ন এবং পশ্চিমে কিশোরগঞ্জের অষ্টগ্রাম উপজেলা অবস্থিত। ইউনিয়ন তথ্যবাতায়ন অনুযায়ী ইউনিয়নটির আয়তন ১৮ বর্গ কিলোমিটার প্রায়।বুল্লা ইউনিয়ন নামে আরেকটি ইউনিয়ন আছে যেটি হবিগঞ্জের মাধবপুর উপজেলায় অবস্থিত। 
গ্রামের সংখ্যাঃ ২২টি।
জনসংখ্যাঃ ২১,৮০৮ জন।
এ ইউনিয়নে ২টি উচ্চ বিদ্যালয় (১টি বালিকা উচ্চ বিদ্যালয়), ১৯ টি প্রাথমিক বিদ্যালয় এবং কয়েকটি মাদ্রাসা আছে।
পচন নিবারক

পচন নিবারক বলতে এমন কিছু সক্রিয় রাসায়নিক যৌগকে বোঝায় যেগুলি নিরাপদে ত্বকে বা সজীব দেহকলার পৃষ্ঠতলে (যেমন মিউকাসময় পৃষ্ঠতল) অবস্থিত জীবাণুদের ধ্বংস করতে পারে বা সেগুলির বৃদ্ধি ব্যাহত করতে পারে, যাতে রোগসৃষ্টিকারী জীবাণুর কারণে সৃষ্ট রোগ সংক্রমণ এবং পচন নিবারণ বা প্রতিরোধ করা যায়। পচন নিবারক পদার্থগুলি সংক্রমণ নিবারক হিসেবেও ব্যবহৃত হতে পারে। অনেক সময় দেহের অভ্যন্তরে অন্ত্র বা মূত্রথলিতে জীবাণু সংক্রমণ সারানোর জন্য বিশেষ ধরনের পচন নিবারক ব্যবহার করা হয়। পচন নিবারকগুলি এক ধরনের জীবনাশক ও জীবাণু নিরোধক। এগুলি জীবাণুদের কোষপ্রাচীরের ক্ষতিসাধন করে এগুলিকে মেরে ফেলে বা প্রতিরোধ করে। পচন নিবারককে ইংরেজি পরিভাষায় "অ্যান্টিসেপ্টিক" (Antiseptic) বলা হয়।
পচন নিবারকগুলি শিল্পকারখানাতে ব্যবহারযোগ্য পণ্য এবং গৃহস্থালি পণ্য হিসেবে বাজারে পাওয়া যায়। শিল্পকারখানাতে ব্যবহার্য পচন নিবারকগুলিতে সক্রিয় রাসায়নিক পদার্থের ঘনত্ব অনেক বেশি থাকে, তাই এগুলি অধিকতর বিষাক্ত হওয়ার সম্ভাবনা থাকে। ত্বকে ব্যবহার্য পচন নিবারকগুলি অপেক্ষাকৃত দুর্বল ও নিরাপদ, এগুলি দেহকলার ক্ষতি করতে পারে না। তবে ব্যবহারযোগ্য মাত্রার চেয়ে বেশি পরিমাণে ব্যবহার করলে এগুলি বিপজ্জনক এমনকি মৃত্যুর কারণ হতে পারে।
ঐতিহ্যগতভাবে অ্যালকোহলের দ্রবণ (যেমন ৭০% ইথাইল অ্যালকোহল, মিথাইল অ্যালকোহল বা আইসো-প্রোপানল) পচন নিবারক হিসেবে ব্যবহার করা হলেও বর্তমানে অধিকাংশ ক্ষেত্রে ক্লোরহেক্সিডিন বা আয়োডিন জাতীয় হ্যালোজেন যৌগের ব্যবহার বেশি (যেমন আয়োডিন টিংচার)। এছাড়া হাইড্রোজেন পারক্সাইডও পচন নিবারক হিসেবে ব্যবহৃত হয়। অন্যান্য গুরুত্বপূর্ণ সংক্রমণ নিবারকের মধ্যে আছে সেট্রিমাইড, পারদের বাইক্লোরাইড, বোরিক অ্যাসিড, হাইপোক্লোরাইট, মার্কিউরোক্রোম, পভিডোন-আয়োডিন এবং মার্থিয়োলেট। এছাড়া প্রাকৃতিক পচন নিবারক যেমন স্যাংকুইনারিন দাঁতের মাজন বা টুথপেস্টে ব্যবহার করা হয়।
ইংরেজ শল্যচিকিৎসক জোসেফ লিস্টার ১৮৬৭ সালে চিকিৎসাক্ষেত্রে পচন নিবারকের ব্যবহার প্রচলন করেন। লিস্টার জার্মান শরীরতত্ত্ববিদ টেওডোর শভান এবং ফরাসি জৈবরসায়নবিদ লুই পাস্তরের গবেষণালব্ধ ফলাফলের উপরে কাজ করেন এবং এই কাজের উপর ভিত্তি করে শল্যচিকিৎসাজনিত ও দুর্ঘটনাজনিত আঘাতের ক্ষতগুলিকে কার্বলিক অ্যাসিড তথা ফেনলের দ্রবণ দিয়ে পরিষ্কার করে জীবাণুমুক্ত করেন। এছাড়া তিনি শল্যযন্ত্রপাতিগুলিকেও ফেনল দিয়ে পরিষ্কার করতেন। তিনি ফেনলের একটি স্প্রে-ও উদ্ভাবন করেন যা শল্যচিকিৎসা কক্ষ ও রোগীর চিকিৎসা-পরিবর্তী আরোগ্যলাভ কক্ষে বাতাসে ছিটিয়ে দেয়া হত। এর ফলে ৫ বছরের ব্যবধানে অঙ্গকর্তনমূলক গুরুতর শল্যচিকিৎসাতে মৃত্যুর হার প্রায় ৫০ শতাংশ থেকে মাত্র প্রায় ১২ শতাংশে নেমে আসে। তবে কার্বলিক অ্যাসিড বা ফেনল বেশি বিষাক্ত বলে এটি আর ব্যবহার করা হয় না।
একেনবাবু

একেনবাবু হলেন আমেরিকা প্রবাসী বাঙালি সাহিত্যিক সুজন দাশগুপ্তের একটি কাল্পনিক গোয়েন্দা চরিত্র। সর্বপ্রথম একেনবাবুর কাহিনি প্রকাশ হয় আনন্দমেলা পত্রিকায় ১৯৯১ সালে।
একেনবাবুর ভাল নাম একেন্দ্র সেন। চেহারা অন্য গোয়েন্দাদের থেকে অনেকটাই আলাদা, ব্যতিক্রমী চরিত্র। তিনি আসলে সরকারি গোয়েন্দা। কিঞ্চিৎ মিতব্যয়ী, মধ্যবিত্ত বাঙালি ভদ্রলোকের মত বেশবাস করেন যা অনেক সময় অবিন্যস্ত থাকে, মাথায় টাক। দেখতে খানিকটা হাস্যকর তবে তীক্ষ্ণবুদ্ধি। নিজে খুব একটা শারীরিক কসরতে বিশ্বাসী নন। একেনবাবু আমেরিকা থেকে অপরাধতত্ত্ব নিয়ে পড়াশোনা করছেন। তার পরিবার কলকাতায় থাকে। একেনবাবুর কাহিনীগুলি লেখেন আমেরিকা প্রবাসী অধ্যাপক বাপিবাবু।
বাংলা ধারাবাহিক ওয়েব সিরিজে একেনবাবু চলচ্চিত্রায়িত হয়েছে। পরিচালক অনির্বাণ মল্লিকের নির্দেশনায় একেনবাবু চরিত্রে অভিনয় করেছেন অনির্বাণ চক্রবর্তী।
গোয়েন্দা গার্গী

গোয়েন্দা গার্গী হল বাঙালি সাহিত্যিক তপন বন্দ্যোপাধ্যায়ের একটি কাল্পনিক মহিলা গোয়েন্দা চরিত্র। গোয়েন্দা গার্গীকে নিয়ে লেখক ত্রিশেরও বেশি উপন্যাস লিখেছেন যার বেশিরভাগ প্রাপ্তবয়স্কদের জন্য। বিথিন মুখোপাধ্যায় ছদ্মনামেও কিছু গোয়েন্দাকাহিনী প্রকাশিত হয়েছে।
গার্গীর পুরো নাম গার্গী ব্যানার্জী। সে কলকাতা বিশ্ববিদ্যালয়ে গণিতের ছাত্রী এবং সখের রহস্যভেদী। বেশিরভাগ সময় অযাচিতভাবে রহস্যজালে জড়িয়ে পড়ে গার্গী এবং বুদ্ধির দৌড়ে অপরাধীকে পরাস্ত করে। গার্গীর ডাকনাম মিতুন। গার্গী প্রথমে থাকত দাদা-বৌদির পরিবারে, পরে ‘ঈর্ষার সবুজ চোখ’ উপন্যাসে সায়ন চৌধুরীকে বধূহত্যার অভিযোগ থেকে মুক্ত করে সে এবং বিবাহ করে তাকে। 
৯০ এর দশকে গার্গীর গোয়েন্দাকাহিনী "ঈর্ষার সবুজ চোখ" ছোটপর্দায় ঈর্ষা নামে প্রচারিত হয়। গার্গীর ভূমিকায় অভিনয় করেছিলেন ইন্দ্রাণী হালদার। "বহে বিষ বাতাস" গল্প অবলম্বনে আকাশ আট বাংলা চ্যানেলে গার্গীর গোয়েন্দা কাহিনী প্রচারিত হয়। অনিন্দ্য সরকারের পরিচালনায় এই কাহিনীচিত্রে গার্গী চরিত্রে অভিনয় করেছেন দেবলীনা সেন।
অরবিন্দ স্বামী

অরবিন্দ স্বামী (জন্মঃ ১৮ জুন ১৯৭০) হচ্ছেন ভারতের তামিল চলচ্চিত্র শিল্পের একজন অভিনেতা। তামিল চলচ্চিত্র শিল্পের খ্যাতিমান পরিচালক মণি রত্নম এর হাত ধরে চলচ্চিত্রে অভিষেক হয় অরবিন্দের, ১৯৯১ সালের রজনীকান্ত অভিনীত চলচ্চিত্র "দলপতি"তে অরবিন্দ অভিনয় করার সুযোগ পেয়েছিলেন, এরপর মণি রত্মমেরই "রোজা" (১৯৯২) এবং "বম্বে" (১৯৯৫) তে অভিনয় করে মোটামুটি পরিচিতি পেয়ে যান অরবিন্দ।
ছাত্র জীবনে চিকিৎসক হতে চাইলেও অরবিন্দ পরে চলচ্চিত্রের প্রতি আগ্রহী হয়ে উঠেছিলেন। চেন্নাইয়ের লয়োলা কলেজে অরবিন্দ থিয়েটার করতেন, মডেলিং করা শুরু করলে একটি বিজ্ঞাপন চিত্রের মাধ্যমে মণি রত্নম এর নজর কেড়েছিলেন, মণি তাকে চলচ্চিত্রে অভিনয়ের প্রস্তাব দিলে তিনি সাথে সাথে রাজী হয়ে গিয়েছিলেন এবং "দলপতি" (১৯৯১) চলচ্চিত্রে অরবিন্দ মোটামুটি একটি ভালো চরিত্রেই অভিনয় করেছিলেন।
২০০০ সালের রোমান্টিক চলচ্চিত্র "আলাইপায়ুদে"তে অরবিন্দ গেস্ট রোলে ছিলেন।
জিন হ্যারিস

পার্ক জেরাল্ড জিনজ্যান জিন হ্যারিস (; জন্ম: ১৮ জুলাই, ১৯২৭ - মৃত্যু: ১ ডিসেম্বর, ১৯৯১) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬৫ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন জিন হ্যারিস।
১৯৪৯-৫০ মৌসুম থেকে ১৯৬৪-৬৫ মৌসুম পর্যন্ত জিন হ্যারিসের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান হিসেবে রক্ষণাত্মক ঢংয়ে খেলে থাকেন। এছাড়াও দলের প্রয়োজনে আগ্রাসী ভূমিকায় অগ্রসর হতেন জিন হ্যারিস।
সমগ্র খেলোয়াড়ী জীবনে অনেকগুলো বছর মিলিয়ে নয়টিমাত্র টেস্টে অংশগ্রহণ করেছেন জিন হ্যারিস। ১৩ অক্টোবর, ১৯৫৫ তারিখে করাচীতে স্বাগতিক পাকিস্তানের বিপক্ষে জ্যাক আলাব্যাস্টার ও ট্রেভর ম্যাকমানের সাথে একযোগে টেস্ট ক্রিকেটে অভিষেক ঘটে তার। অভিষেক টেস্টে ৭ ও ২১ রান তুলেন। ২৯ জানুয়ারি, ১৯৬৫ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।
সর্বমোট আঠারো ইনিংসে অংশ নিয়ে মাত্র দুইবার অর্ধ-শতরানের সন্ধান পেয়েছেন। উভয়টিই ১৯৬১-৬২ মৌসুমে দক্ষিণ আফ্রিকা গমনে লাভ করেছিলেন। ডারবানে সিরিজের প্রথম টেস্টে ৭৪ ও কেপটাউনে সিরিজের তৃতীয় টেস্টে ১০১ রানের সেঞ্চুরি পান।
অপ্রচলিত ‘জিনজ্যান’ নামটি ভারতীয় শব্দ থেকে আহুত বলে ধারণা করা হয়। হ্যারিসের পরিবারের আত্মীয়-পরিজনের অনেক সদস্য ব্যবহার করেছেন। ক্রিস ও বেন উভয়ে মধ্যনাম হিসেবে জিনজ্যান ব্যবহার করছেন।
১ ডিসেম্বর, ১৯৯১ তারিখে ৬৪ বছর বয়সে ক্যান্টারবারির ক্রাইস্টচার্চ এলাকায় জিন হ্যারিসের দেহাবসান ঘটে। ব্যক্তিগত জীবনে বিবাহিত ছিলেন তিনি। জিন হ্যারিসের দুই পুত্র প্রথম-শ্রেণীর ক্রিকেটে খেলায় অংশ নিয়েছেন। তন্মধ্যে, ক্রিস হ্যারিস নিউজিল্যান্ডের পক্ষে প্রতিনিধিত্ব করেছেন। অন্যদিকে, বেন হ্যারিস ক্যান্টারবারি ও ওতাগোর পক্ষে খেলেছেন।
বরবটি

বরবটি () এটি এক প্রকার সবজি। বাংলাদেশের একটি জনপ্রিয় সবজি। সারা বছরই এই সবজি চাষ করা যায়। রান্না করে খাওয়ার পাশাপাশি এটি কাঁচাও খাওয়া যায়। 
এই সবজি প্রোটিনসমৃদ্ধ। বরবটি বসতবাড়িতেও চাষ করা যায়। ভাজা-সেদ্ধ-তরকারি সবকিছুতেই সমান উপযোগী। পুষ্টিগুণেও সমৃদ্ধ। সাধারণত সেদ্ধ, ভাজা বা ঝোল রান্না করে খাওয়া হয়।
বিভিন্ন ধরনের বরবটির জাত রয়েছে। যেমন- বিএইউ বরবটি-১, কেগর নাইটি, চীনা বরবটি, ফেলন, লালবেনী, ঘৃত কুমারী, গ্রীন লং, তকি, বনলতা ইত্যাদি। তবে কেগরনাটকী নামে একটি উন্নত প্রজাতির বরবটি অনেক দিন পর্যন্ত চাষ হয়ে আসছে। কেগরনাটকী প্রজাতিটি পৌষ এবং মাঘ মাস ছাড়া সারা বছরই চাষ করা যায়। বরবটির উল্লেখযোগ্য প্রজাতির মধ্যে কেগরনাটকী ও লাল বেণী প্রজাতির ফলন সবচেয়ে বেশি।
ফেব্র‌ুয়ারি থেকে জুলাই মাস হলো বরবটির বীজ বপনের উপযুক্ত সময়। শীতকালে বরবটির বীজ বোনা উচিত নয়।
১০০ গ্রাম বরবটিতে রয়েছে জলীয় অংশ ৮৭.৫ গ্রাম, প্রোটিন ৩.০ গ্রাম, শর্করা ৯.০ গ্রাম, মোট খনিজ পদার্থ ০.৮ গ্রাম, ক্যালসিয়াম ৩৩ মিলিগ্রাম, আয়রন ৫.৯, ভিটামিন বি-১ ০.১৪, ভিটামিন বি- ২ ০.৩০ মিলিগ্রাম, ভিটামিন সি খুব অল্প, খাদ্যশক্তি ১৮ ক্যালরি। আছে প্রচুর পরিমাণে অ্যান্টিঅক্সিডেন্ট, অ্যান্টিভাইরাল , অ্যান্টিব্যাকটিরিয়াল, অ্যান্টিক্যান্সার ধর্ম। এতে আরও রয়েছে ভিটামিন বি১ , বি ২, ক্লোরোফিল , রিবোফ্লাভিন , ফসফরাস, থায়ামিন , তন্তু ও বিভিন্ন খনিজ পদার্থ।
বরবটির অপকারিতা খুবই কম। যাদের রক্তে চিনির পরমাণ অনেক বেশি তাদের বারবটি না খাওয়াই ভালো। কিডনিতে ক্রিয়েটিনিনের সমস্যা এবং যাদের গেঁটে বাত আছে তাদের বরবটি পরিহার করাই উচিত।
লুসিয়ান

সামসাটার লুসিয়ান সিরিয়ার একজন ব্যঙ্গ সাহিত্য রচয়িতা এবং অলঙ্কারশাস্ত্র পারদর্শী ছিলেন। তিনি হাস্যকর কুসংস্কার, ধর্মীয় গোঁড়ামি এবং ভৌতিক বিশ্বাস নিয়ে ব্যঙ্গ করার জন্য বিখ্যাত ছিলেন। যদিও তার স্বদেশী ভাষা সিরিয়াক ছিল কিন্তু তার যাবতীয় সাহিত্য কর্ম প্রাচীন গ্রীক ভাষায় লিখিত।
এ পর্যন্ত লুসিয়ান এর সম্পর্কে যা কিছু জানা গেছে সবই তার রচনা থেকে। যদিও তার ব্যঙ্গাত্মক রচনা থেকে বেশি কিছু জানা সম্ভব হয়নি। তার 'দ্যা ড্রিম' ভাষণ অনুযায়ী তিনি সিরিয়ার সুদূর রোমান প্রদেশের ইউফ্রেটিস নদীর কিনারে অবস্থিত সামসাটা গ্রামের এক মধ্যবিত্ত পরিবারের ছেলে। যুবক লুসিয়ান তার চাচার কাছে শিক্ষানবিশ ভাস্কর ছিলেন। কিন্তু ভাস্কর্যশিল্পে ব্যর্থ হয়ে লনিয়াতে পালিয়ে যান শিক্ষান্বেষণে।অতঃপর তিনি একজন অস্থায়ী অধ্যাপক হিসেবে পুরো রোম জুড়ে বিভিন্ন বিশ্ববিদ্যালয়ে ভ্রমণ করেন। শিক্ষক হিসেবে যথেষ্ট খ্যাতি এবং সম্পদ অর্জনের পর অবশেষে তিনি এথেন্সে স্থায়ীভাবে বাস করেন প্রায় এক দশকের মতো। এসময় তিনি তার বেশিরভাগ সাহিত্যচর্চা করেছিলেন। শেষ বয়সে তিনি মিশরের একজন উচ্চপদস্থ সরকারী কর্মকর্তা হিসেবে নিয়োগপ্রাপ্ত হন। এরপর ঐতিহাসিক প্রেক্ষাপটে তার আর কোনো তথ্য পাওয়া যায়নি।
লুসিয়ানের রচনাসমূহ বেশ জনপ্রিয় ছিল পুরাকাল থেকে। প্রায় আশিটারও বেশি রচনা এখন পর্যন্ত টিকে আছে এবং তার সমসাময়িক লেখকদের থেকে অধিক মান সম্পন্ন লেখা হিসেবে বিবেচিত। তার সবচেয়ে বিখ্যাত সাহিত্যকর্ম "এ ট্রু স্টোরি" একটি ব্যঙ্গধর্মী রচনা কল্পকাহিনী লেখকদের নিয়ে। এসব কল্পকাহিনী পরবর্তী সময়ে 'সাইন্স ফিকশন' হিসেবে পরিচিত। লুসিয়ান প্রাহসনিক সংলাপ রীতির প্রবর্তক যা কিনা গতানুগতিক প্লেটোনিক ডায়ালগ এর ব্যঙ্গকাব্য। তার সংলাপ "দ্যা লাভার অফ লাইজ" অতিপ্রাকৃতে বিশ্বাসীদের ব্যঙ্গ করে লিখেছিলেন এবং এতে রয়েছে "দ্যা সরচারার্স এপ্রেনটাইস" এর সবচেয়ে পুরাতন সংস্করণ। লুসিয়ান অনেক ব্যঙ্গরচনা লিখেছিলেন চিরাচরিত ঈশ্বর বিষয়ক গল্প নিয়ে। যেমন, "দ্যা ডায়ালগ অফ দ্যা গডস", "ইকারোমেনিপ্পাস", "জিউস রেন্টস", "জিউস ক্যাটেকাইজড" এবং "দ্যা পার্লামেন্টে অফ দ্যা গডস"।
ওলকপি

ওলকপি () কপি গোত্রের মধ্যে এক অন্যতম সবজি ("ব্রাসিকা অলরেএসিয়া গঙ্গিলেডস গ্রুপ")। সাধারনত দুই ধরনের ওলকপি আছে। সাদাটে সবুজ এবং বেগুনি সবুজ। কাঁচা এবং রান্না রান্না করে খাওয়া যায়। স্টেম এবং পাতা উভয় দিয়ে তরকারি হিসাবে ব্যবহার হয়।
ওলকপি শীতের অন্যান্য সবজির চেয়ে শক্ত ধরনের সবজি। এটি ইউরোপীয় দেশগুলো, ভারতের পশ্চিমবঙ্গ ও বাংলাদেশ সহ দক্ষিণ এশিয়ার দেশসমূহে চাষাবাদ ও খাওয়া হয়। মূলত এটি বাঁধাকপির একটি বিশেষ প্রজাতি, কপি জাতীয় সবজি যেমন ব্রোকলি, ফুলকপি, পাতা-কপি, শালগম গোত্রের। কপির চেয়ে মোটামুটি শক্ত আবরণের মধ্যে বেড়ে ওঠে। সেদ্ধ হতে বেশ সময় নেয়। অনেকটা ব্রোকলির মত ও আপেলের মত কচকচে খেতে। পৃথিবীজুড়ে সালাদের জন্য বিভিন্ন উপকরণ হিসাবে এর ব্যবহার হয়ে থাকে। ইউরোপের কিছু দেশে গৃহপালিত পশুকে পর্যাপ্ত পুষ্টির যোগান দিতে ওলকপি খাওয়ানো হয়।
কয়েকধরনের ওলকপির চাষ। উল্লেখযোগ্য- মিরাকেল, অনুপম, এক্সপ্রেস মল্লিকা এফ-১, আর্লি মল্লিকা এফ-১, বাম্পার হারভেস্ট এফ ১, নিমজিন এফ-১, ক্রান্তি এফ-১, ইউনিক বল এফ-১, নিমাজিন এফ-১ ইত্যাদি। ওলকপির হালকা সবুজ রঙের জাত আর্লি হোয়াইট ভিয়েনা এবং বেগুনি রঙের জাত আর্লি পার্পল ভিয়েনা। 
ওলকপির অনেক পুষ্টিগুণ। ক্যান্সার প্রতিরোধ, ওজন কমানো, হজম শক্তি বৃদ্ধি, রোগ প্রতিরোধ ক্ষমতা বৃদ্ধি, বিপাক প্রক্রিয়া নিয়ন্ত্রণ, হাড় মজবুত, রক্ত সঞ্চালন বৃদ্ধি করা সহ দৃষ্টি শক্তি বৃদ্ধি করে এবং স্নায়ুর কার্যকরীতা ও মাংসপেশি বৃদ্ধিতে ভূমিকা রাখে। ম্যাগনেসিয়াম, ক্যালসিয়াম, পটাশিয়াম, লৌহ এবং ভিটামিন বি, ভিটামিন সি, ভিটামিন কে ও ভিটামিন এ আছে। এছাড়াও ডায়েটারি ফাইবার এবং ফাইটোকেমিকেলস ও অ্যান্টিঅক্সিডেন্ট সহ বিভিন্ন ক্যারোটিন পাওয়া যায়। গ্রুকোসিনোলেটস রাসায়নিক ও অ্যান্টিঅক্সিডেন্টগুলো স্তন ও প্রোস্টেট সহ সব রকম ক্যানসার প্রতিরোধ করতে সহায়তা করে।
ওলকপির থেকে কিছু কিছু ক্ষেত্রে অ্যালার্জি হতে পারে। তবে বিরল ক্ষেত্রে অ্যালার্জির জন্য অস্বস্তির কারণ পারে। অ্যালার্জি রোগীরা অথবা যাদের খাবারে অ্যালার্জি রয়েছে তাদের ডাক্তারের পরামর্শ নিয়ে ওলকপি খেতে হবে। স্বাভাবিক মানুষদের ওলকপি খেতে কোনও বাধার কিছু নেই। ভগ্ন স্বাস্থ্যবানদের জন্য বেশি উপকারী।